แฉ ปอสเตโคกลู เตรียมอำลากุนซือจิงโจ้ หลังจบบอลโลก 2018
สำนักข่าวต่างประเทศ รายงานวันที่ 6 เม.ย. ว่า อันเก ปอสเตโคกลู กุนซือทีมชาติออสเตรเลีย เตรียมก้าวลงจากตำแหน่งหลังหมดสัญญาช่วงจบฟุตบอลโลก 2018 เพื่อหาความท้าทายใหม่,เลส เมอร์เรย์ นักข่าวและคอมเมนเตเตอร์ชาวออสเตรเลีย ได้มีการพูดคุยกับ ปอสเตโคกลู ในงานเลี้ยงดินเนอร์ของ The Australasian Football Institute (AFI) เมื่อวันพุธที่ผ่านมา ก่อนที่จะโพสต์ข้อความลงในทวิตเตอร์ว่า สนุกกับการสัมภาษณ์ อันเก ปอสเตโคกลู ในงาน AFI dinner เมื่อคืนนี้ ซึ่งเขายืนยันว่าหลังจบฟุตบอลโลก 2018 เขาจะก้าวลงจากตำแหน่ง,สำหรับ ปอสเตโคกลู เข้ามาคุมทีมชาติออสเตรเลีย ตั้งแต่เดือนตุลาคมปี 2013 เขาพาทีมลุยบอลโลก 2014 แต่ไม่ชนะเลย ก่อนจะพาทัพออสซีคว้าแชมป์เอเชียน คัพ ในปี 2015 โดยเป็นที่เชื่อกันว่า ปอสเตโคกลู ต้องการหาความท้าทายใหม่ในอาชีพ เมื่อเขาวางมือจากทีมชาติออสเตรเลีย แม้จะยังไม่มีการยืนยันจากเจ้าตัวก็ตาม,ทั้งนี้ สถานการณ์ล่าสุดของทีมชาติออสเตรเลีย อยู่อันดับ 3 ของกลุ่มบี ในศึกฟุตบอลโลก 2018 รอบคัดเลือก โซนเอเชีย รอบ 12 ทีมสุดท้าย
อันเก ปอสเตโคกลู กุนซือทีมชาติออสเตรเลีย เตรียมก้าวลงจากตำแหน่งหลังจบฟุตบอลโลก 2018 เพื่อหาความท้าทายใหม่
อันเก ปอสเตโคกลู,เลส เมอร์เรย์,ทีมชาติออสเตรเลีย,ฟุตบอลโลก 2018,ออสเตรเลีย